【世界觀】伯特：夜襲擊係G1馬
2024年05月03日 20:30
東網電視
更多新聞短片
伯特認為「夜襲擊」有一級賽實力。(圖片：Getty Images)
練馬師伯特響呢兩年經歷生命起起跌跌。呢位現年60歲嘅練馬師，響舊年係佢迎來從練生涯最成功一季，贏得119場頭馬、累積獎金超過300萬英鎊，但同一時間身體卻出現毛病，發現患上腸癌需要接受化療。伯特話響抗癌路上相當辛苦，唔係有家人幫手，佢一早已退休。於未來幾個月，伯特嘅孫仔孫女將會排住隊出世，如果響呢段時間贏到大賽，就會係送畀呢幾個小生命最好嘅禮物。
今屆兩項堅尼大賽，伯特都有馬列陣，其中跑一千堅尼嘅「下凡仙姬」被視為奪標熱門，至於出戰二千堅尼嘅「夜襲擊」，係呢場賽事4匹未輸過嘅長勝將軍之一。伯特話呢匹將來一定會係G1馬，只係現階段跑呢類大賽面對頂級對手，似乎較倉卒差啲火候，不過點都會全力以赴，希望交出驚喜演出。